Toshkentda 4 ta oilaviy poliklinika quriladi

Toshkent shahrida har biri 250 o‘rinli 4 ta oilaviy poliklinika quriladi. Bu haqda Toshkent shahar hokimligi axborot xizmati o‘zining saytida xabar berdi.

Yunusobod tumanida 2 ta, Yashnobod va Uchtepa tumanlarida bittadan oilaviy poliklinika quriladi.
Toshkent shahar hokimligi Yunusobod va Yashnobod tumanlarida qurilish uchun yer uchastkalarini ajratdi. Yunusobod tumanida 326 600 kishi, Yashnobod tumanida 227 800 kishi istiqomat qiladi, 2 ta ko‘p tarmoqli va 14 ta oilaviy poliklinika aholiga xizmat ko‘rsatadi.